title: Εκτελεστικός κανονισμός (ΕΕ) 2016/535 της Επιτροπής, της 5ης Απριλίου 2016, για την τροποποίηση του παραρτήματος II του κανονισμού (ΕΕ) αριθ. 206/2010 για την καταχώριση της Σιγκαπούρης στον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση (Κείμενο που παρουσιάζει ενδιαφέρον για τον ΕΟΧ)

text:
                  6.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 89/8

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/535 ΤΗΣ ΕΠΙΤΡΟΠΉΣ
      της 5ης Απριλίου 2016
      για την τροποποίηση του παραρτήματος II του κανονισμού (ΕΕ) αριθ. 206/2010 για την καταχώριση της Σιγκαπούρης στον κατάλογο τρίτων χωρών, περιοχών ή τμημάτων τους από τις οποίες επιτρέπεται η εισαγωγή νωπού κρέατος στην Ένωση
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής καταγωγής που προορίζονται για ανθρώπινη κατανάλωση (1), και ιδίως την εισαγωγική φράση του άρθρου 8, το άρθρο 8 παράγραφος 1 πρώτο εδάφιο, το άρθρο 8 παράγραφος 4 και το άρθρο 9 παράγραφος 4,
      Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 11 παράγραφος 1 και το άρθρο 16,
      Έχοντας υπόψη την απόφαση 97/132/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (3), και ιδίως το άρθρο 4,
      Εκτιμώντας τα ακόλουθα:

                  (1)

                  Η οδηγία 2002/99/ΕΚ θεσπίζει, μεταξύ άλλων, τους κανόνες υγειονομικού ελέγχου σχετικά με την εισαγωγή στην Ένωση προϊόντων ζωικής προέλευσης που προορίζονται για ανθρώπινη κατανάλωση. Σύμφωνα με τις εν λόγω απαιτήσεις, η εισαγωγή των εν λόγω προϊόντων στην Ένωση επιτρέπεται μόνο όταν τα ζώα προέρχονται από τρίτες χώρες που περιλαμβάνονται σε κατάλογο ο οποίος καταρτίζεται από την Επιτροπή.

                  (2)

                  Η οδηγία 2002/99/ΕΚ προβλέπει, επίσης, ότι μπορούν να καθοριστούν οι κανόνες και η πιστοποίηση για τη διαμετακόμιση.

                  (3)

                  Η συμφωνία μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων, που επισυνάπτεται στην απόφαση 97/132/ΕΚ («η συμφωνία»), προβλέπει τη σύσταση εγγυήσεων για την εισαγωγή νωπών κρεάτων από τη Νέα Ζηλανδία που είναι ισοδύναμες με εκείνες που προβλέπονται στο δίκαιο της Ένωσης, ιδίως στην οδηγία 2002/99/ΕΚ και τον κανονισμό (ΕΕ) αριθ. 206/2010 Επιτροπής (4). Για το νωπό κρέας η ισοδυναμία αυτή έχει αποδειχτεί όσον αφορά την υγεία των ζώων και τη δημόσια υγεία, όπως προβλέπεται στο παράρτημα V της συμφωνίας.

                  (4)

                  Ο κανονισμός (ΕΕ) αριθ. 206/2010 καθορίζει, μεταξύ άλλων, τους όρους για την εισαγωγή στην Ένωση φορτίων νωπού κρέατος. Για τον σκοπό αυτόν, παραθέτει, στο παράρτημα II μέρος 1, κατάλογο τρίτων χωρών, περιοχών ή τμημάτων τους από τα οποία τα εν λόγω φορτία μπορούν να εισέλθουν στην Ένωση και καθορίζει τα υποδείγματα κτηνιατρικών πιστοποιητικών που πρέπει να συνοδεύουν τα εν λόγω φορτία, λαμβανομένων υπόψη τυχόν ειδικών όρων ή συμπληρωματικών εγγυήσεων που απαιτούνται.

                  (5)

                  Η Νέα Ζηλανδία περιλαμβάνεται στον κατάλογο του μέρους 1 του παραρτήματος II του κανονισμού (ΕΕ) αριθ. 206/2010 ως χώρα από την οποία επιτρέπονται οι εισαγωγές στην Ένωση φορτίων νωπού κρέατος κατοικίδιων βοοειδών, χοίρων, αιγοπροβάτων και μονόπλων, εκτρεφόμενων και άγριων μη κατοικίδιων ζώων της τάξης Αρτιοδάκτυλα και εκτρεφόμενων και άγριων μη κατοικίδιων ζώων που ανήκουν στις οικογένειες Suidae, Tayassuidae ή Tapiridae.

                  (6)

                  Αμέσως μετά την είσοδο στην Ένωση τα εν λόγω φορτία πρέπει να συνοδεύονται από το κατάλληλο υπόδειγμα κτηνιατρικών πιστοποιητικών που περιλαμβάνονται στο μέρος 2 του παραρτήματος II του κανονισμού (ΕΕ) αριθ. 206/2010, με την επιφύλαξη των ειδικών απαιτήσεων πιστοποίησης που προβλέπονται από ενωσιακές συμφωνίες με τρίτες χώρες. Όσον αφορά τα εν λόγω φορτία από τη Νέα Ζηλανδία, οι εν λόγω απαιτήσεις καθορίζονται στο παράρτημα V της συμφωνίας και το υπόδειγμα κτηνιατρικού πιστοποιητικού που παρατίθεται στο παράρτημα I της εκτελεστικής απόφασης (ΕΕ) 2015/1901 της Επιτροπής (5).

                  (7)

                  Η Νέα Ζηλανδία επιδιώκει ταχύτερο ρυθμό μεταφοράς στην Ένωση φορτίων νωπού κρέατος για την αποτελεσματικότερη χρήση των εν λόγω κρεάτων, λαμβάνοντας υπόψη τη διάρκεια ζωής τους. Η Νέα Ζηλανδία προβλέπει, συνεπώς, τη μεταφορά των εν λόγω φορτίων αεροπορικώς στη Σιγκαπούρη, την εκφόρτωσή τους από μέσο εναέριας μεταφοράς, με τη δυνατότητα προσωρινής εναπόθεσης σε εγκεκριμένη εγκατάσταση στο τελωνειακό έδαφος του αεροδρομίου της Σιγκαπούρης, την επαναφόρτωσή τους στην ίδια εγκατάσταση και τη διαμετακόμισή τους μέσω της επικράτειας της Σιγκαπούρης στον λιμένα αναχώρησης για μεταφορά με πλοίο μεταφοράς εμπορευματοκιβωτίων από τη Σιγκαπούρη στην Ένωση.

                  (8)

                  Η Σιγκαπούρη, ως εκ τούτου, ζήτησε να της επιτραπεί η εισαγωγή στην Ένωση φορτίων νωπού κρέατος προέλευσης Νέας Ζηλανδίας, επιλέξιμων για εισαγωγή στην Ένωση και με προορισμό την Ένωση, προκειμένου να επιτρέπεται η εκφόρτωση, η αποθήκευση, η μεταφόρτωση και η διαμετακόμιση των εν λόγω φορτίων μέσω της Σιγκαπούρης.

                  (9)

                  Κατά τη στιγμή της αναχώρησης από τη Νέα Ζηλανδία τα εν λόγω νωπά κρέατα πρέπει να συμμορφώνονται με τις ειδικές απαιτήσεις δημόσιας υγείας και υγείας των ζώων για είσοδο στην Ένωση. Η αρμόδια αρχή της Σιγκαπούρης έχει θεσπίσει ελέγχους και διαδικασίες εισαγωγής, ώστε να εξασφαλίζουν ότι η εκφόρτωση, η αποθήκευση, η μεταφόρτωση και η διαμετακόμιση μέσω της Σιγκαπούρης δεν θα επηρεάσει τη συμμόρφωση αυτή.

                  (10)

                  Κατά τη διάρκεια του Μαρτίου 2015 η Επιτροπή διενήργησε διερευνητικό έλεγχο στη Σιγκαπούρη για να συγκεντρώσει πληροφορίες και να εκτιμήσει τους ελέγχους εισαγωγής που διενεργούνται από τις αρμόδιες αρχές της Σιγκαπούρης και το καθεστώς διαμετακόμισης που καθορίστηκε σε σχέση με την αιτούμενη άδεια. Από τα αποτελέσματα του εν λόγω ελέγχου η Επιτροπή συνήγαγε ότι οι έλεγχοι των εισαγωγών και οι διαδικασίες διαμετακόμισης που εφαρμόζονται από τις αρμόδιες αρχές της Σιγκαπούρης παρέχουν ικανοποιητικές εγγυήσεις για τη διασφάλιση της ακεραιότητας και της ασφάλειας των φορτίων νωπού κρέατος από τη Νέα Ζηλανδία, ειδικότερα όσον αφορά τις απαιτήσεις υγείας των ζώων και δημόσιας υγείας.

                  (11)

                  Για την πιστοποίηση των εν λόγω ελέγχων εισαγωγών και των διαδικασιών διαμετακόμισης, πρέπει να εκδίδεται κτηνιατρικό πιστοποιητικό από την αρμόδια αρχή της Σιγκαπούρης και να υποβάλλεται στη συνέχεια στο συνοριακό σταθμό ελέγχου όπου γίνεται η είσοδος στην Ένωση. Για τον σκοπό αυτό, καταρτίζεται υπόδειγμα κτηνιατρικού πιστοποιητικού «NZ-TRANSIT-SG».

                  (12)

                  Η συμφωνία θεσπίζει ειδικούς κανόνες σχετικά με την πιστοποίηση, τους συνοριακούς ελέγχους και τα τέλη επιθεώρησης για τις εισαγωγές από τη Νέα Ζηλανδία που ισχύουν επίσης για τα φορτία υπό διαμετακόμιση μέσω της Σιγκαπούρης.

                  (13)

                  Σύμφωνα με τη συμφωνία είναι δυνατό τα πιστοποιητικά να υποβάλλονται ηλεκτρονικά για προϊόντα Νέας Ζηλανδίας που εξάγονται στην Ένωση, με τη χρήση του ολοκληρωμένου ηλεκτρονικού συστήματος της Ένωσης, που συστήθηκε με την απόφαση 2003/24/ΕΚ της Επιτροπής (6) («TRACES»).

                  (14)

                  Για να ευθυγραμμιστεί με τις απαιτήσεις ηλεκτρονικής πιστοποίησης για τη Νέα Ζηλανδία, όπως αυτές ορίζονται στο παράρτημα VII της συμφωνίας και στην εκτελεστική απόφαση (ΕΕ) 2015/1901, το υπόδειγμα κτηνιατρικού πιστοποιητικού «NZ-TRANSIT-SG» θα πρέπει να ορίζεται στο TRACES.

                  (15)

                  Κατά την είσοδό τους στην Ένωση, τα φορτία θα πρέπει να συνοδεύονται από το κατάλληλο υπόδειγμα κτηνιατρικού πιστοποιητικού που έχει εκδοθεί από την αρμόδια αρχή της Νέας Ζηλανδίας και το υπόδειγμα κτηνιατρικού πιστοποιητικού «NZ-TRANSIT-SG», το οποίο εκδίδεται από την αρμόδια αρχή της Σιγκαπούρης στο TRACES, σύμφωνα με το παράρτημα του παρόντος κανονισμού.

                  (16)

                  Ως εκ τούτου, είναι σκόπιμο να τροποποιηθεί το μέρος 1 του παραρτήματος II του κανονισμού (ΕΕ) αριθ. 206/2010, ώστε να προστεθεί η καταχώριση της Σιγκαπούρης στον κατάλογο τρίτων χωρών, περιοχών και τμημάτων τους που έχουν εγκριθεί για την εισαγωγή στην Ένωση φορτίων νωπού κρέατος που προέρχονται από τη Νέα Ζηλανδία, προορίζονται για την Ένωση και εκφορτώνονται, μεταφορτώνονται και διαμετακομίζονται χωρίς ή με αποθήκευση μέσω της Σιγκαπούρης.

                  (17)

                  Επιπλέον, είναι σκόπιμο να τροποποιηθεί το μέρος 2 του παραρτήματος II του κανονισμού (ΕΕ) αριθ. 206/2010 για να προστεθεί στο υπόδειγμα κτηνιατρικού πιστοποιητικού «NZ-TRANSIT-SG» στον κατάλογο των υποδειγμάτων κτηνιατρικών πιστοποιητικών.

                  (18)

                  Ως εκ τούτου, τα μέρη 1 και 2 του παραρτήματος II του κανονισμού (ΕΕ) αριθ. 206/2010 πρέπει να τροποποιηθούν ανάλογα.

                  (19)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παράρτημα II του κανονισμού (ΕΕ) αριθ. 206/2010 τροποποιείται σύμφωνα με το παράρτημα του παρόντος κανονισμού.
      Άρθρο 2
      Τα κράτη μέλη μπορούν να επιτρέπουν την εισαγωγή εμπορευμάτων που καλύπτονται από το πιστοποιητικό που προβλέπεται στο σημείο 2) στοιχείο β) του παραρτήματος του παρόντος κανονισμού, μόνον εφόσον το πιστοποιητικό που εκδίδεται από την αρμόδια αρχή της Σιγκαπούρης και το κτηνιατρικό πιστοποιητικό που εκδίδεται από την αρμόδια αρχή της Νέας Ζηλανδίας έχουν εκδοθεί μετά τις 26 Απριλίου 2016.
      Άρθρο 3
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 5 Απριλίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 18 της 23.1.2003, σ. 11.

         (2)  ΕΕ L 139 της 30.4.2004, σ. 206.

         (3)  ΕΕ L 57 της 26.2.1997, σ. 4.

         (4)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).

         (5)  Εκτελεστική απόφαση (ΕΕ) 2015/1901 της Επιτροπής, της 20ής Οκτωβρίου 2015, για τη θέσπιση κανόνων πιστοποίησης και υποδείγματος υγειονομικού πιστοποιητικού για την εισαγωγή στην Ένωση φορτίων ζώντων ζώων και ζωικών προϊόντων από τη Νέα Ζηλανδία και για την κατάργηση της απόφασης 2003/56/ΕΚ (ΕΕ L 277 της 22.10.2015, σ. 32).

         (6)  Απόφαση 2003/24/ΕΚ της Επιτροπής, της 30ής Δεκεμβρίου 2002, όσον αφορά την ανάπτυξη ενός ενοποιημένου μηχανογραφικού κτηνιατρικού συστήματος (ΕΕ L 8 της 14.1.2003, σ. 44).

         ΠΑΡΑΡΤΗΜΑ
         Το παράρτημα II του κανονισμού (ΕΕ) αριθ. 206/2010 τροποποιείται ως εξής:

                     1)

                     Στο μέρος 1, η ακόλουθη καταχώριση για τη Σιγκαπούρη παρεμβάλλεται μεταξύ των καταχωρίσεων για τη Ρωσία και το Ελ Σαλβαδόρ:

                                 «SG — Σιγκαπούρη (*1)

                                 SG-0

                                 Ολόκληρη η χώρα

                                 NZ-TRANSIT-SG (*2)

                     2)

                     το μέρος 2 τροποποιείται ως εξής:

                                 α)

                                 Στον κατάλογο των υποδειγμάτων κτηνιατρικών πιστοποιητικών, το ακόλουθο υπόδειγμα προστίθεται μετά το υπόδειγμα «EQW»:

                                             «“NZ-TRANSIT-SG”

                                             Υπόδειγμα κτηνιατρικού πιστοποιητικού μόνο για διαμετακόμιση μέσω της Σιγκαπούρης με δυνατότητα εκφόρτωσης, πιθανής αποθήκευσης και επαναφόρτωσης νωπού κρέατος που προέρχεται από τη Νέα Ζηλανδία, το οποίο η Νέα Ζηλανδία επιτρέπεται να εισαγάγει στην Ένωση, που είναι επιλέξιμο για εισαγωγή με προορισμό την Ένωση.»·

                                 β)

                                 παρεμβάλλεται το ακόλουθο υπόδειγμα κτηνιατρικού πιστοποιητικού μετά το υπόδειγμα κτηνιατρικού πιστοποιητικού EQW:«Κείμενο της εικόνας

                                    Υπόδειγμα NZ-TRANSIT-SG
                                    ΧΩΡΑ:
                                    Κτηνιατρικό πιστοποιητικό για την ΕΕ
                                    Μέρος I: Στοιχεία του φορτίου που αποστέλλεται
                                    I.1. Αποστολέας
                                    Όνομα
                                    Διεύθυνση
                                    Χώρα
                                    Τηλ.
                                    I.2. Αριθμός αναφοράς πιστοποιητικού
                                    I.2.α
                                    I.3. Αρμόδια κεντρική αρχή
                                    I.4. Αρμόδια τοπική αρχή
                                    I.5. Παραλήπτης
                                    Όνομα
                                    Διεύθυνση
                                    Χώρα
                                    Τηλ.
                                    I.6.
                                    I.7. Χώρα καταγ-ωγής
                                    Κωδι-κός ISO
                                    I.8. Περιοχή κατα-γωγής
                                    Κωδικός
                                    I.9. Χώρα προορισ-μού
                                    Κωδικός ISO
                                    I.10.
                                    Σιγκαπούρη
                                    SG
                                    I.11. Τόπος καταγωγής
                                    Όνομα Αριθμός έγκρισης
                                    Διεύθυνση
                                    I.12.
                                    I.13. Τόπος φόρτωσης
                                    Διεύθυνση
                                    I.14. Ημερομηνία αναχώρησης Ώρα αναχώρησης
                                    I.15. Μέσα μεταφοράς
                                    Αεροπλάνο Πλοίο Τρένο
                                    Οδικό όχημα Άλλα
                                    Στοιχεία αναγνώρισης:
                                    Έγγραφο:
                                    I.16. Συνοριακός σταθμός ελέγχου εισόδου στην ΕΕ
                                    I.17. Αριθμός(-οί) CITES
                                    I.18. Περιγραφή του εμπορεύματος
                                    I.19. Κωδικός εμπορεύματος (κωδικός ΕΣ):
                                    I.20. Ποσότητα
                                    I.21. Θερμοκρασία προϊόντος
                                    Περιβάλλον Σε ψύξη Σε κατάψυξη
                                    I.22. Αριθμός μονάδων συσκευασίας
                                    I.23. Αριθ. σφραγίδας/εμπορευματοκιβωτίου
                                    Ι.24. Είδος συσκευασίας
                                    I.25. Πιστοποιημένα εμπορεύματα:
                                    Κατανάλωση από τον άνθρωπο
                                    I.26.
                                    I.27. Για εισαγωγή ή είσοδο στην ΕΕ
                                    I.28. Ταυτοποίηση του εμπορεύματος
                                    Είδος (επιστημονική ονομασία)
                                    Είδος εμπορεύματος
                                    Αριθμός έγκρισης των εγκαταστάσεων
                                    Αριθμός μονάδων συσκευασίας
                                    Καθαρό βάρος
                                    Σφαγείο
                                    Μονάδα τεμαχισμού
                                    Ψυκτική αποθήκη

                                 Κείμενο της εικόνας

                                    ΧΩΡΑ
                                    Υπόδειγμα NZ-TRANSIT-SG
                                    ΙΙ. Υγειονομικές πληροφορίες
                                    II.α. Αριθμός αναφοράς πιστοποιητικού
                                    II.β.
                                    II.1 Βεβαίωση υγείας
                                    Ο υπογεγραμμένος επίσημος κτηνίατρος πιστοποιώ ότι το νωπό κρέας που περιγράφεται στο μέρος I:
                                    II.1.1 προέρχεται από τη Νέα Ζηλανδία από την οποία επιτρέπονται οι εισαγωγές στην Ένωση, όπως ορίζεται στο μέρος 1 του παραρτήματος II του κανονισμού (ΕΕ) 206/2010, και
                                    II.1.2 προορίζεται για την Ένωση και συνοδεύεται από το κτηνιατρικό πιστοποιητικό που συντάσσεται σύμφωνα με το υπόδειγμα που παρατίθεται στο παράρτημα 1 της εκτελεστικής απόφασης (ΕΕ) 2015/1901 της Επιτροπής (1), που εκδόθηκε από την αρμόδια αρχή της Νέας Ζηλανδίας με αριθ. αναφοράς πιστοποιητικού , και
                                    II.1.3 κατά τη διαμετακόμιση εκφορτώθηκε, αποθηκεύτηκε, μεταφορτώθηκε και μεταφέρθηκε σύμφωνα με τις σχετικές απαιτήσεις που ορίζονται στο τμήμα I και V του παραρτήματος II του κανονισμού (ΕΚ) αριθ. 853/2004, και
                                    II.1.4 σε όλα τα στάδια διαμετακόμισης παρέμεινε χωριστά από ζωικά προϊόντα που δεν είναι επιλέξιμα για εισαγωγή στην Ένωση, και
                                    II.1.5 είναι επιλέξιμο για εισαγωγή στην Ένωση.
                                    II.2 Βεβαίωση διαμετακόμισης
                                    Ο υπογεγραμμένος επίσημος κτηνίατρος πιστοποιώ ότι το φορτίο νωπού κρέατος που περιγράφεται στο μέρος I:
                                    II.2.1 κατέληξε στο τελωνειακό έδαφος του αεροδρομίου της Σιγκαπούρης, σε χαρτοκιβώτια με τουλάχιστον μία απαραβίαστη σφραγίδα στην εξωτερική συσκευασία κάθε χαρτοκιβωτίου κατά τρόπον ώστε δεν είναι δυνατόν να ανοιχτούν τα χαρτοκιβώτια δίχως τουλάχιστον μία σφραγίδα να καταστρέφεται ή να υφίσταται βλάβη, και
                                    II.2.2 αμέσως μετά την εκφόρτωση από το αεροπλάνο, υπόκειται σε έλεγχο εγγράφων και ταυτότητας και, κατά περίπτωση, σε φυσικό έλεγχο (2) από την αρμόδια αρχή της Σιγκαπούρης, και
                                    II.2.3 αποθηκεύεται σε εγκεκριμένη εγκατάσταση στο τελωνειακό έδαφος της Σιγκαπούρης (3), και
                                    II.2.4 μεταφορτώνεται σε πλοίο-ψυγείο σε εγκεκριμένη εγκατάσταση στο τελωνειακό έδαφος της Σιγκαπούρης υπό επιτήρηση της αρμόδιας αρχής της Σιγκαπούρης, και
                                    το πλοίο-ψυγείο:
                                    II.2.5 σφραγίζεται από τις τελωνειακές αρχές της Σιγκαπούρης για τη μεταφορά από την εγκεκριμένη εγκατάσταση προς το λιμάνι της Σιγκαπούρης, και
                                    II.2.6 σφραγίζεται από τις αρμόδιες αρχές της Σιγκαπούρης για τη μεταφορά από την εγκεκριμένη εγκατάσταση προς το πρώτο λιμάνι της Ένωσης.
                                    Παρατηρήσεις
                                    Το παρόν πιστοποιητικό αφορά τα ακόλουθα προϊόντα νωπού κρέατος που προέρχεται από τη Νέα Ζηλανδία και το οποίο η Νέα Ζηλανδία έχει τη δυνατότητα να εισαγάγει στην Ένωση, που συνοδεύεται από το κατάλληλο υπόδειγμα κτηνιατρικού πιστοποιητικού που έχει εκδοθεί από την αρμόδια αρχή της Νέας Ζηλανδίας, προορίζεται για την Ένωση και εκφορτώνεται, μεταφορτώνεται ή διαμετακομίζεται μέσω της Σιγκαπούρης με ή χωρίς αποθήκευση:
                                    — νωπό κρέας, συμπεριλαμβανομένου του κιμά:
                                    1) κατοικίδιων βοοειδών (συμπεριλαμβανομένων των ειδών Bubalus και Bison και των διασταυρώσεών τους)·
                                    2) κατοικίδιων προβάτων (Ovis aries) ή κατοικίδιων αιγών (Capra hircus)·
                                    3) κατοικίδιων χοίρων (Sus scrofa)·
                                    4) κατοικίδιων μονόπλων (Equus caballus, Equus asinus και των διασταυρώσεών τους)·
                                    Μέρος II: Πιστοποίηση

                                 Κείμενο της εικόνας

                                    ΧΩΡΑ
                                    Υπόδειγμα NZ-TRANSIT-SG
                                    ΙΙ. Υγειονομικές πληροφορίες
                                    II.α. Αριθμός αναφοράς πιστοποιητικού
                                    II.β.
                                    — νωπό κρέας, εξαιρουμένων των εντοσθίων και του κιμά:
                                    5) εκτρεφόμενων μη κατοικίδιων ζώων της τάξης Αρτιοδάκτυλα [εκτός από τα βοοειδή (συμπεριλαμβανομένων των ειδών Bison και Bubalus και των διασταυρώσεών τους), και Ovis aries, Capra hircus, Suidae και Tayassuidae], και των οικογενειών Rhinocerotidae και Elephantidae·
                                    6) άγριων μη κατοικίδιων ζώων της τάξης Αρτιοδάκτυλα [εκτός από τα βοοειδή (συμπεριλαμβανομένων των ειδών Bison και Bubalus και των διασταυρώσεών τους), και Ovis aries, Capra hircus, Suidae και Tayassuidae], και των οικογενειών Rhinocerotidae και Elephantidae·
                                    7) εκτρεφόμενων μη κατοικίδιων ζώων που ανήκουν στις οικογένειες Suidae, Tayassuidae ή Tapiridae·
                                    8) άγριων μη κατοικίδιων ζώων που ανήκουν στις οικογένειες Suidae, Tayassuidae ή Tapiridae.
                                    Ως νωπό κρέας νοούνται όλα τα μέρη του ζώου, νωπά, σε ψύξη ή κατεψυγμένα, που είναι κατάλληλα για κατανάλωση από τον άνθρωπο.
                                    Μέρος I:
                                    — Πλαίσιο αναφοράς I.7: Χώρα καταγωγής νοείται η χώρα αποστολής: Σιγκαπούρη
                                    — Πλαίσιο αναφοράς I.11: Τόπος καταγωγής: Επωνυμία, διεύθυνση και αριθμός της εγκατάστασης αποστολής στη Σιγκαπούρη.
                                    — Πλαίσιο αναφοράς I.15: Αναγράφεται ο αριθμός κυκλοφορίας (σιδηροδρομικά βαγόνια ή εμπορευματοκιβώτια και φορτηγά), ο αριθμός πτήσης (αεροπλάνο) ή το όνομα (πλοίο). Σε περίπτωση εκφόρτωσης και επαναφόρτωσης, ο αποστολέας πρέπει να ενημερώνει τον συνοριακό σταθμό ελέγχου στο σημείο εισόδου στην Ένωση.
                                    — Πλαίσιο αναφοράς I.19: Να χρησιμοποιηθεί ο κατάλληλος κωδικός ΕΣ: 02.01, 02.02, 02.03, 02.04, 02.05, 02.06, 02.08.90, 02.09, 05.04 ή 15.02.
                                    — Πλαίσιο αναφοράς I.20: Αναφέρονται το συνολικό μεικτό βάρος και το συνολικό καθαρό βάρος.
                                    — Πλαίσιο αναφοράς I.23: Για τα εμπορευματοκιβώτια: Ο αριθμός του εμπορευματοκιβωτίου και ο αριθμός σφραγίδας που εφαρμόζει η αρμόδια αρχή της Σιγκαπούρης μετά την ολοκλήρωση της μεταφόρτωσης.
                                    — Πλαίσιο αναφοράς I.28: Είδος εμπορεύματος: Αναφέρατε «ολόκληρο σφάγιο», «ημιμόριο σφαγίου», «τεταρτημόριο σφαγίου», «τεμάχια» ή «κιμάς». Αριθμός έγκρισης: Αναφέρατε τις εγκεκριμένες εγκαταστάσεις στη Νέα Ζηλανδία.
                                    Μέρος II:
                                    (1) Για τις παρτίδες νωπού κρέατος για το οποίο έχει καθοριστεί ισοδυναμία βάσει της συμφωνίας μεταξύ της Ευρωπαϊκής Κοινότητας και της Νέας Ζηλανδίας (απόφαση 97/132/ΕΚ του Συμβουλίου), το κατάλληλο υπόδειγμα κτηνιατρικού πιστοποιητικού παρατίθεται στο παράρτημα 1 της εκτελεστικής απόφασης (ΕΕ) 2015/1901 της Επιτροπής, της 20ής Οκτωβρίου 2015, για τη θέσπιση κανόνων πιστοποίησης και ένα υπόδειγμα υγειονομικού πιστοποιητικού για την εισαγωγή στην Ένωση αποστολών ζώντων ζώων και ζωικών προϊόντων από τη Νέα Ζηλανδία και την κατάργηση της απόφαση 2003/56/ΕΚ.
                                    (2) Σε εξαιρετικές περιπτώσεις όταν υπάρχει κίνδυνος για τη δημόσια υγεία ή την υγεία των ζώων ή όταν υπάρχει υπόνοια για παρατυπίες, πρέπει να διεξάγεται συμπληρωματικός φυσικός έλεγχος.
                                    (3) Να διαγραφεί εάν το φορτίο έχει μεταφορτωθεί χωρίς αποθήκευση.
                                    Επίσημος κτηνίατρος
                                    Ονοματεπώνυμο (με κεφαλαία γράμματα): Ιδιότητα και τίτλος:
                                    Ημερομηνία: Υπογραφή:
                                    Σφραγίδα:
                                 ».

            (*1)  Μόνο για τα νωπά κρέατα που προέρχονται από τη Νέα Ζηλανδία ή τα οποία η Νέα Ζηλανδία επιτρέπεται να εισαγάγει στην Ένωση, που συνοδεύονται από το κατάλληλο υπόδειγμα κτηνιατρικού πιστοποιητικού που έχει εκδοθεί από την αρμόδια αρχή της Νέας Ζηλανδίας, που προορίζονται για την Ένωση και εκφορτώνονται, χωρίς ή με αποθήκευση, και μεταφορτώνεται σε εγκεκριμένη εγκατάσταση κατά τη διαμετακόμιση μέσω της Σιγκαπούρης.

            (*2)  Κατά την είσοδό τους στην Ένωση, τα φορτία πρέπει να συνοδεύονται από το υπόδειγμα κτηνιατρικού πιστοποιητικού που εκδίδεται στο TRACES από την αρμόδια αρχή της Σιγκαπούρης και από το κατάλληλο υπόδειγμα κτηνιατρικού πιστοποιητικού για εισαγωγές νωπού κρέατος από την αρμόδια αρχή της Νέας Ζηλανδίας, το οποίο μπορεί να προσαρτηθεί στο TRACES από την αρμόδια αρχή της Σιγκαπούρης.»·


title: Εκτελεστικός κανονισμός (ΕΕ) αριθ. 749/2013 της Επιτροπής, της 2ας Αυγούστου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               3.8.2013

               EL

               Επίσημη Εφημερίδα της Ευρωπαϊκής Ένωσης

               L 209/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 749/2013 ΤΗΣ ΕΠΙΤΡΟΠΉΣ
   της 2ας Αυγούστου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0709 93 10

                  TR

                  118,5

                  ZZ

                  118,5

                  0805 50 10

                  AR

                  86,5

                  BO

                  73,4

                  CL

                  73,3

                  TR

                  71,0

                  UY

                  86,3

                  ZA

                  90,8

                  ZZ

                  80,2

                  0806 10 10

                  CL

                  140,3

                  EG

                  185,9

                  MA

                  180,7

                  TR

                  178,1

                  ZZ

                  171,3

                  0808 10 80

                  AR

                  151,0

                  BR

                  85,6

                  CL

                  132,0

                  CN

                  71,5

                  NZ

                  125,9

                  US

                  149,4

                  ZA

                  118,2

                  ZZ

                  119,1

                  0808 30 90

                  AR

                  129,1

                  CL

                  138,2

                  NZ

                  148,9

                  TR

                  158,9

                  ZA

                  107,4

                  ZZ

                  136,5

                  0809 29 00

                  CA

                  303,6

                  TR

                  323,7

                  ZZ

                  313,7

                  0809 30

                  TR

                  149,4

                  ZZ

                  149,4

                  0809 40 05

                  BA

                  50,3

                  XS

                  60,5

                  ZZ

                  55,4

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/533 της Επιτροπής, της 31ης Μαρτίου 2016, σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
                  6.4.2016

                  EL

                  Επίσημη Εφημερίδα της Ευρωπαϊκής Ένωσης

                  L 89/4

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/533 ΤΗΣ ΕΠΙΤΡΟΠΉΣ
      της 31ης Μαρτίου 2016
      σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
      Εκτιμώντας τα ακόλουθα:

                  (1)

                  Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων (εφεξής καλούμενη «συνδυασμένη ονοματολογία»), η οποία παρατίθεται στο παράρτημα I του εν λόγω κανονισμού.

                  (2)

                  Για λόγους ασφάλειας δικαίου, είναι αναγκαίο να αποσαφηνιστεί ο προσδιορισμός της περιεκτικότητας σε πρωτεΐνες σε ποτά με βάση τη σόγια που κατατάσσονται στις διακρίσεις 2202 90 11 και 2202 90 15 της συνδυασμένης ονοματολογίας.

                  (3)

                  Η μέθοδος Kjeldahl που προβλέπεται στον κανονισμό (ΕΚ) αριθ. 152/2009 της Επιτροπής (2) θα πρέπει να εφαρμόζεται για τον προσδιορισμό της περιεκτικότητας σε ολικές αζωτούχες ουσίες. Η μέθοδος Kjeldahl είναι η διεθνώς αναγνωρισμένη μέθοδος για τον υπολογισμό της περιεκτικότητας των τροφίμων σε πρωτεΐνες, λόγω του οικουμενικού χαρακτήρα, της ακρίβειας και της αναπαραγωγιμότητάς της. Ο συντελεστής μετατροπής για τον προσδιορισμό της περιεκτικότητας σε πρωτεΐνες με βάση τη συνολική περιεκτικότητα σε άζωτο εξαρτάται από το είδος της περιεχόμενης πρωτεΐνης στο δείγμα. Δεδομένου ότι εν προκειμένω πρέπει να προσδιοριστεί η περιεκτικότητα σε πρωτεΐνες σόγιας, θα πρέπει να εφαρμοστεί συντελεστής μετατροπής 6,25.

                  (4)

                  Είναι επομένως σκόπιμο να προστεθεί νέα συμπληρωματική σημείωση στο δεύτερο μέρος κεφάλαιο 22 της συνδυασμένης ονοματολογίας, ώστε να διασφαλιστεί η ενιαία ερμηνεία σε ολόκληρη την Ένωση.

                  (5)

                  Συνεπώς, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Στο δεύτερο μέρος κεφάλαιο 22 της συνδυασμένης ονοματολογίας, που παρατίθεται στο παράρτημα I του κανονισμού (ΕΟΚ) αριθ. 2658/87, προστίθεται η ακόλουθη συμπληρωματική σημείωση 13:

                     «13.

                     Για τους σκοπούς των διακρίσεων 2202 90 11 και 2202 90 15, η περιεκτικότητα σε πρωτεΐνες προσδιορίζεται πολλαπλασιάζοντας τη συνολική περιεκτικότητα σε άζωτο, υπολογιζόμενη με τη μέθοδο που προβλέπεται στα σημεία 2 έως 8 του μέρους Γ του παραρτήματος III του κανονισμού (ΕΚ) αριθ. 152/2009 της Επιτροπής (*), με τον συντελεστή 6,25.

      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 31 Μαρτίου 2016.

               Για την Επιτροπή,

               εξ ονόματος του Προέδρου,

            Stephen QUEST

               Γενικός Διευθυντής Φορολογίας και Τελωνειακής Ένωσης

         (1)  ΕΕ L 256 της 7.9.1987, σ. 1.

         (2)  Κανονισμός (ΕΚ) αριθ. 152/2009 της Επιτροπής, της 27ης Ιανουαρίου 2009, για τον καθορισμό μεθόδων δειγματοληψίας και ανάλυσης για τον επίσημο έλεγχο των ζωοτροφών (ΕΕ L 54 της 26.2.2009, σ. 1).


title: Εκτελεστικός κανονισμός (ΕΕ) αριθ. 1055/2012 της Επιτροπής, της 9ης Νοεμβρίου 2012 , σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

text:
               13.11.2012

               EL

               Επίσημη Εφημερίδα της Ευρωπαϊκής Ένωσης

               L 313/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1055/2012 ΤΗΣ ΕΠΙΤΡΟΠΉΣ
   της 9ης Νοεμβρίου 2012
   σχετικά με την τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, εφεξής καλούμενη «Συνδυασμένη Ονοματολογία», η οποία παρατίθεται στο παράρτημα Ι του εν λόγω κανονισμού.

               (2)

               Για λόγους ασφάλειας δικαίου, είναι αναγκαίο να διευκρινιστεί ότι το πεδίο εφαρμογής του κεφαλαίου 20 της Συνδυασμένης Ονοματολογίας περιλαμβάνει τα φύκια και λοιπές άλγες που έχουν παρασκευαστεί ή διατηρηθεί με μεθόδους όπως το μαγείρεμα, το ψήσιμο, η καρύκευση και η προσθήκη ζάχαρης, και ως εκ τούτου, δεν καλύπτονται από την κλάση 1212 («φύκια νωπά, διατηρημένα με απλή ψύξη, κατεψυγμένα ή αποξηραμένα, έστω και σε σκόνη»). Τα φύκια και λοιπές άλγες θεωρούνται «άλλα φυτά» κατά την έννοια της συνδυασμένης ονοματολογίας.

               (3)

               Για τον λόγο αυτό θα πρέπει να παρεμβληθεί νέα συμπληρωματική σημείωση στο κεφάλαιο 20 της Συνδυασμένης Ονοματολογίας, ώστε να διασφαλιστεί η ενιαία ερμηνεία σε ολόκληρο το έδαφος της Ένωσης.

               (4)

               Συνεπώς, θα πρέπει να τροποποιηθεί αναλόγως ο κανονισμός (ΕΟΚ) αριθ. 2658/87.

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο κεφάλαιο 20 της Συνδυασμένης Ονοματολογίας, η οποία παρατίθεται στο παράρτημα Ι του κανονισμού (ΕΟΚ) αριθ. 2658/87, παρεμβάλλεται η ακόλουθη συμπληρωματική σημείωση αριθ. 9:

                  «9.

                     Τα φύκια και λοιπές άλγες που έχουν παρασκευαστεί ή διατηρηθεί με μεθόδους οι οποίες δεν προβλέπονται στο κεφάλαιο 12, όπως μαγείρεμα, ψήσιμο, καρύκευση ή προσθήκη ζάχαρης, υπάγονται στο κεφάλαιο 20 ως παρασκευάσματα άλλων μερών φυτών. Τα φύκια και λοιπές άλγες που είναι νωπά, διατηρημένα με απλή ψύξη, κατεψυγμένα ή αποξηραμένα, έστω και σε σκόνη, πρέπει να κατατάσσονται στην κλάση 1212.»

   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Νοεμβρίου 2012.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.


title: Εκτελεστικός κανονισμός (ΕΕ) αριθ. 196/2014 της Επιτροπής, της 28ης Φεβρουαρίου 2014, για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από την 1η Μαρτίου 2014

text:
               1.3.2014

               EL

               Επίσημη Εφημερίδα της Ευρωπαϊκής Ένωσης

               L 61/3

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 196/2014 ΤΗΣ ΕΠΙΤΡΟΠΉΣ

   της 28ης Φεβρουαρίου 2014
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από την 1η Μαρτίου 2014
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από την 1η Μαρτίου 2014, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από την 1η Μαρτίου 2014, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Φεβρουαρίου 2014.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από την 1η Μαρτίου 2014

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      14.2.2014-27.2.2014

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              193,60

                              129,54

                              —

                              —

                              —

                              Τιμή fob USA

                              —

                              —

                              263,71

                              253,71

                              233,71

                              Πριμοδότηση για τον Κόλπο

                              115,99

                              27,43

                              —

                              —

                              —

                              Πριμοδότηση για τις Μεγάλες Λίμνες

                              —

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού — Ρότερνταμ:

                              16,15 EUR/t

                              Ναύλος/κόστος: Μεγάλες Λίμνες — Ρότερνταμ:

                              — EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].


title: Εκτελεστικός κανονισμός (ΕΕ) 2016/390 της Επιτροπής, της 17ης Μαρτίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               18.3.2016

               EL

               Επίσημη Εφημερίδα της Ευρωπαϊκής Ένωσης

               L 73/81

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/390 ΤΗΣ ΕΠΙΤΡΟΠΉΣ
   της 17ης Μαρτίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαρτίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  103,5

                  MA

                  95,4

                  TN

                  107,9

                  TR

                  108,3

                  ZZ

                  103,8

                  0707 00 05

                  MA

                  83,4

                  TR

                  145,9

                  ZZ

                  114,7

                  0709 93 10

                  MA

                  57,2

                  TR

                  160,0

                  ZZ

                  108,6

                  0805 10 20

                  EG

                  45,6

                  IL

                  72,9

                  MA

                  54,7

                  TN

                  55,8

                  TR

                  64,6

                  ZZ

                  58,7

                  0805 50 10

                  MA

                  141,2

                  TR

                  82,8

                  ZZ

                  112,0

                  0808 10 80

                  BR

                  88,6

                  US

                  152,5

                  ZZ

                  120,6

                  0808 30 90

                  AR

                  118,4

                  CL

                  179,3

                  CN

                  72,0

                  TR

                  153,6

                  ZA

                  109,2

                  ZZ

                  126,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1265/2012 της Επιτροπής, της 17ης Δεκεμβρίου 2012 , για την τροποποίηση του εκτελεστικού κανονισμού (ΕΕ) αριθ. 837/2012 όσον αφορά την ελάχιστη δραστικότητα του παρασκευάσματος 6-φυτάσης που παράγεται από τον μύκητα Aspergillus oryzae (DSM 22594) ως πρόσθετης ύλης ζωοτροφών για πουλερικά, απογαλακτισμένα χοιρίδια, χοίρους προς πάχυνση και χοιρομητέρες (κάτοχος της άδειας είναι η εταιρεία DSM Nutritional Products)  Κείμενο που παρουσιάζει ενδιαφέρον για τον ΕΟΧ

text:
               22.12.2012

               EL

               Επίσημη Εφημερίδα της Ευρωπαϊκής Ένωσης

               L 356/61

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1265/2012 ΤΗΣ ΕΠΙΤΡΟΠΉΣ
   της 17ης Δεκεμβρίου 2012
   για την τροποποίηση του εκτελεστικού κανονισμού (ΕΕ) αριθ. 837/2012 όσον αφορά την ελάχιστη δραστικότητα του παρασκευάσματος 6-φυτάσης που παράγεται από τον μύκητα Aspergillus oryzae (DSM 22594) ως πρόσθετης ύλης ζωοτροφών για πουλερικά, απογαλακτισμένα χοιρίδια, χοίρους προς πάχυνση και χοιρομητέρες (κάτοχος της άδειας είναι η εταιρεία DSM Nutritional Products)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:

               (1)

               Η χρήση παρασκευάσματος 6-φυτάσης (EC 3.1.3.26) που παράγεται από τον μύκητα Aspergillus oryzae (DSM 22594), που ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα έτη ως πρόσθετης ύλης ζωοτροφών για πουλερικά, απογαλακτισμένα χοιρίδια, χοίρους προς πάχυνση και χοιρομητέρες με τον εκτελεστικό κανονισμό (ΕΕ) αριθ. 837/2012 της Επιτροπής (2).

               (2)

               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας κυκλοφορίας πρότεινε αλλαγή των όρων της έγκρισης του εν λόγω παρασκευάσματος με την προσθήκη νέου στερεού σκευάσματος με ελάχιστη δραστικότητα 10 000 FYT/g. Η αίτηση συνοδευόταν από τα σχετικά δικαιολογητικά. Η Επιτροπή διαβίβασε την εν λόγω αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).

               (3)

               Η Αρχή, στη γνώμη που εξέδωσε στις 24 Μαΐου 2012 (3), κατέληξε στο συμπέρασμα ότι το νέο ένζυμο στερεού σκευάσματος δεν αναμένεται να ενέχει κινδύνους για τα είδη-στόχους, τους καταναλωτές, τους χρήστες ή το περιβάλλον που δεν έχουν ληφθεί ήδη υπόψη και ότι είναι αποτελεσματικό στην ελάχιστη δραστικότητα των 10 000 FYT/g. Η Αρχή δεν θεωρεί ότι υπάρχει ανάγκη θέσπισης ειδικών απαιτήσεων παρακολούθησης μετά τη διάθεση του παρασκευάσματος στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (4)

               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.

               (5)

               Συνεπώς, θα πρέπει να τροποποιηθεί αναλόγως ο εκτελεστικός κανονισμός (ΕΕ) αριθ. 837/2012.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του εκτελεστικού κανονισμού (ΕΕ) αριθ. 837/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Δεκεμβρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  ΕΕ L 252 της 19.9.2012, σ. 7.

      (3)  EFSA Journal 2012· 10(6):2730.

      ΠΑΡΑΡΤΗΜΑ
      Το παράρτημα του εκτελεστικού κανονισμού (ΕΕ) αριθ. 837/2012 αντικαθίσταται από τα ακόλουθα:

            «ΠΑΡΑΡΤΗΜΑ

                        Αριθμός ταυτοποίησης της πρόσθετης ύλης

                        Όνομα του κατόχου της άδειας

                        Πρόσθετη ύλη

                        Σύνθεση, χημικός τύπος, περιγραφή, μέθοδος ανάλυσης

                        Είδος ή κατηγορία ζώου

                        Μέγιστη ηλικία

                        Ελάχιστη περιεκτικότητα

                        Μέγιστη περιεκτικότητα

                        Λοιπές διατάξεις

                        Λήξη της περιόδου ισχύος της άδειας

                        Μονάδες δραστικότητας/kg πλήρους ζωοτροφής με περιεκτικότητα σε υγρασία 12 %

                           Κατηγορία ζωοτεχνικών πρόσθετων υλών. Λειτουργική ομάδα: βελτιωτικά της πεπτικότητας

                        4a18

                        DSM Nutritional Products Ltd.

                        6-φυτάση
                        (EC 3.1.3.26)

                                       Σύνθεση πρόσθετης ύλης

                                    Παρασκεύασμα 6-φυτάσης (EC 3.1.3.26) που παράγεται από τον μύκητα Aspergillus oryzae

                                    (DSM 22594) με ελάχιστη δραστικότητα:

                                                10 000 FYT (1) σε στερεά μορφή

                                                20 000 FYT/g σε υγρή μορφή

                                       Χαρακτηρισμός της δραστικής ουσίας

                                    6-φυτάση (EC 3.1.3.26) που παράγεται από τον μύκητα Aspergillus oryzae (DSM 22594)

                                       Μέθοδος ανάλυσης
                                        (2)

                                    Για την ποσοτικοποίηση της 6-φυτάσης στις ζωοτροφές:
                                    Χρωματομετρική μέθοδος για τη μέτρηση του ανόργανου φωσφορικού άλατος που απελευθερώνει η 6-φυτάση από φυτικό υπόστρωμα (ISO 30024:2009)

                        Πουλερικά
                        Χοίροι προς πάχυνση
                        Χοιρίδια
                        (απογαλακτισμένα)

                        —

                        500 FYT

                        —

                                    1.

                                    Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.

                                    2.

                                    Συνιστώμενη δόση ανά χιλιόγραμμο για πλήρη ζωοτροφή για:

                                                —

                                                πουλερικά, χοιρίδια (απογαλακτισμένα) και χοίροι προς πάχυνση: 500 - 4 000 FYT,

                                                —

                                                χοιρομητέρες: 1 000 - 4 000 FYT.

                                    3.

                                    Για χρήση σε ζωοτροφές που περιέχουν δεσμευμένο με φυτίνη φωσφόρο σε αναλογία πάνω από 0,23 %.

                                    4.

                                    Για ασφάλεια: να χρησιμοποιούνται μάσκα προστασίας της αναπνοής, γυαλιά και γάντια ασφάλειας κατά τον χειρισμό.

                                    5.

                                    Προς χρήση σε απογαλακτισμένα χοιρίδια έως 35 kg.

                        9 Οκτωβρίου 2022

                        Χοιρομητέρες

                        1 000 FYT

         (1)  Ένα FYT είναι η ποσότητα ενζύμου που αποδεσμεύει 1 μmol ανόργανου φωσφορικού άλατος από τα άλατα του φυτικού οξέος ανά λεπτό υπό συνθήκες αντίδρασης με συγκέντρωση αλάτων του φυτικού οξέος 5,0 mM σε pH 5,5 και σε θερμοκρασία 37 °C.

         (2)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx»


title: Εκτελεστικός κανονισμός (ΕΕ) αριθ. 322/2014 της Επιτροπής, της 28ης Μαρτίου 2014 , για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα  Κείμενο που παρουσιάζει ενδιαφέρον για τον ΕΟΧ

text:
               29.3.2014

               EL

               Επίσημη Εφημερίδα της Ευρωπαϊκής Ένωσης

               L 95/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 322/2014 ΤΗΣ ΕΠΙΤΡΟΠΉΣ
   της 28ης Μαρτίου 2014
   για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφάλειας των τροφίμων (1), και ιδίως το άρθρο 53 παράγραφος 1 στοιχείο β) σημείο ii),
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων μέτρων έκτακτης ανάγκης από την Ένωση για τρόφιμα και ζωοτροφές που εισάγονται από τρίτη χώρα προκειμένου να προστατευθούν η δημόσια υγεία, η υγεία των ζώων ή το περιβάλλον, όταν ο κίνδυνος δεν μπορεί να αντιμετωπιστεί ικανοποιητικά με τα μέτρα που έχουν λάβει μεμονωμένα τα κράτη μέλη.

               (2)

               Μετά το ατύχημα στον πυρηνικό σταθμό της Φουκουσίμα στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Η μόλυνση αυτή ενδέχεται να αποτελεί απειλή για τη δημόσια υγεία και την υγεία των ζώων στην Ένωση και, κατά συνέπεια, εκδόθηκε ο εκτελεστικός κανονισμός (ΕΕ) αριθ. 297/2011 της Επιτροπής (2). Ο εν λόγω κανονισμός αντικαταστάθηκε από τον εκτελεστικό κανονισμό (ΕΕ) αριθ. 961/2011 της Επιτροπής (3), ο οποίος στη συνέχεια αντικαταστάθηκε από τον εκτελεστικό κανονισμό (ΕΕ) αριθ. 284/2012 της Επιτροπής (4). Ο τελευταίος αντικαταστάθηκε από τον εκτελεστικό κανονισμό (ΕΕ) αριθ. 996/2012 της Επιτροπής (5).

               (3)

               Ο εκτελεστικός κανονισμός (ΕΕ) αριθ. 996/2012 έχει τροποποιηθεί επανειλημμένα προκειμένου να ληφθεί υπόψη η εξέλιξη της κατάστασης. Δεδομένου ότι ο εκτελεστικός κανονισμός (ΕΕ) αριθ. 996/2012 εφαρμόζεται μόνο μέχρι τις 31 Μαρτίου 2014 και προκειμένου να ληφθεί υπόψη η περαιτέρω εξέλιξη της κατάστασης, κρίνεται σκόπιμο να εκδοθεί νέος κανονισμός.

               (4)

               Τα υπάρχοντα μέτρα έχουν επανεξεταστεί με συνεκτίμηση περισσότερων από 85 000 δεδομένων σχετικά με την εμφάνιση ραδιενέργειας σε ζωοτροφές και τρόφιμα εκτός από το βοδινό κρέας, και περισσότερων από 232 000 δεδομένων σχετικά με την εμφάνιση ραδιενέργειας σε βοδινό κρέας, που παρασχέθηκαν από τις ιαπωνικές αρχές και αφορούν την τρίτη καλλιεργητική περίοδο μετά το ατύχημα.

               (5)

               Δεδομένου ότι στις ζωοτροφές και στα τρόφιμα που κατάγονται από τον νομό Φουκουσίμα εξακολουθούν να καταγράφονται μη συμμορφούμενα ή σημαντικά επίπεδα ραδιενέργειας, είναι σκόπιμο να διατηρηθεί η υφιστάμενη απαίτηση δειγματοληψίας και ανάλυσης πριν από την εξαγωγή στην Ένωση για όλες τις ζωοτροφές και στα τρόφιμα που κατάγονται από τον εν λόγω νομό. Ωστόσο, οι γενικές εξαιρέσεις, π.χ. για τα οινοπνευματώδη ποτά και τις αποστολές για προσωπική χρήση, θα πρέπει να εξακολουθήσουν να εφαρμόζονται όσον αφορά τις συγκεκριμένες ζωοτροφές και τρόφιμα.

               (6)

               Τα στοιχεία που υποβλήθηκαν από τις ιαπωνικές αρχές παρέχουν αποδεικτικά στοιχεία σύμφωνα με τα οποία δεν είναι πλέον αναγκαίο να απαιτείται δειγματοληψία και ανάλυση των ζωοτροφών και των τροφίμων που κατάγονται από τους νομούς Τόκιο και Καναγκάουα για την παρουσία ραδιενέργειας πριν από την εξαγωγή τους στην Ένωση. Από την άλλη πλευρά, ως συνέπεια της διαπίστωσης μη συμμόρφωσης σε ορισμένα άγρια φυτά που κατάγονται από τους νομούς Ακίτα, Γιαμαγκάτα και Ναγκάνο, είναι σκόπιμο να απαιτείται δειγματοληψία και ανάλυση αυτών των βρώσιμων άγριων φυτών που κατάγονται από τους εν λόγω νομούς.

               (7)

               Όσον αφορά τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Ιγουάτε και Τσίμπα, επί του παρόντος απαιτείται δειγματοληψία και ανάλυση, πριν από την εξαγωγή στην Ένωση, για τα μανιτάρια, το τσάι, τα προϊόντα αλιείας, ορισμένα βρώσιμα άγρια φυτά, ορισμένα λαχανικά, ορισμένα φρούτα, το ρύζι και τα κουκιά σόγιας, καθώς και για τα μεταποιημένα και τα παράγωγα προϊόντα τους. Οι ίδιες απαιτήσεις ισχύουν και για σύνθετα τρόφιμα που περιέχουν σε ποσοστό άνω του 50 % τα εν λόγω προϊόντα. Τα δεδομένα σχετικά με την εμφάνιση ραδιενέργειας για την τρίτη καλλιεργητική περίοδο παρέχουν στοιχεία που αποδεικνύουν ότι για σημαντικό αριθμό των εν λόγω ζωοτροφών και τροφίμων, είναι σκόπιμο να μην απαιτείται πλέον δειγματοληψία και ανάλυση πριν από την εξαγωγή στην Ένωση.

               (8)

               Τα δεδομένα σχετικά με την εμφάνιση ραδιενέργειας για την τρίτη καλλιεργητική περίοδο παρέχουν στοιχεία που αποδεικνύουν ότι είναι σκόπιμο να διατηρηθεί η απαίτηση για δειγματοληψία και ανάλυση πριν από την εξαγωγή στην Ένωση για τα μανιτάρια καταγωγής των νομών Σιζουόκα, Γιαμανάσι, Ναγκάνο, Νιιγκάτα και Αομόρι.

               (9)

               Είναι σκόπιμο οι διατάξεις του παρόντος κανονισμού να παρουσιάζονται κατά τρόπον ώστε ότι οι νομοί των οποίων οι ίδιες ζωοτροφές και τα ίδια τρόφιμα πρέπει να υποβάλλονται σε δειγματοληψία και ανάλυση πριν από την εξαγωγή τους στην Ένωση να έχουν ομαδοποιηθεί, προκειμένου να διευκολύνεται η εφαρμογή του παρόντος κανονισμού.

               (10)

               Το τσάι από την τρίτη καλλιεργητική περίοδο δεν έχει διαπιστωθεί ότι έχει προσβληθεί από τη ραδιενέργεια. Ως εκ τούτου, κρίνεται σκόπιμο να μην απαιτείται πλέον δειγματοληψία και ανάλυση του τσαγιού καταγωγής από άλλους νομούς πλην της Φουκουσίμα, πριν από την εξαγωγή στην Ένωση. Στον νομό Φουκουσίμα παράγονται μόνο μικρές ποσότητες τσαγιού που προορίζονται για τοπική κατανάλωση και όχι για εξαγωγή. Στην πολύ απίθανη περίπτωση που το τσάι της Φουκουσίμα εξάγεται στην Ένωση, οι ιαπωνικές αρχές έχουν παράσχει εγγυήσεις ότι οι συγκεκριμένες αποστολές θα υποβάλλονται σε δειγματοληψία και ανάλυση και θα συνοδεύονται από τη δήλωση που αποδεικνύει ότι η αποστολή υποβλήθηκε σε δειγματοληψία και ανάλυση και βρέθηκε σύμφωνη με τα ισχύοντα ανώτατα επίπεδα. Οι αποστολές τσαγιού καταγωγής από άλλους νομούς πλην του νομού Φουκουσίμα θα πρέπει κανονικά να συνοδεύονται από μια δήλωση, στην οποία θα αναφέρεται ότι το τσάι δεν κατάγεται από τον νομό Φουκουσίμα. Δεδομένου ότι το τσάι από αυτούς τους νομούς εξάγεται τακτικά στην Ένωση, η δήλωση αυτή συνιστά σημαντικό διοικητικό φόρτο. Λαμβανομένου υπόψη ότι δεν έχει διαπιστωθεί μόλυνση του τσαγιού κατά τη διάρκεια της τρίτης καλλιεργητικής περιόδου μετά το ατύχημα, ότι είναι απίθανο να εξαχθεί τσάι από τη Φουκουσίμα, και με δεδομένες τις εγγυήσεις που παρέχονται από τις ιαπωνικές αρχές, είναι σκόπιμο να μην απαιτείται πλέον δήλωση καταγωγής για το τσάι καταγωγής από άλλους νομούς πλην του νομού Φουκουσίμα, προκειμένου να μειωθεί ο διοικητικός φόρτος.

               (11)

               Οι έλεγχοι που διενεργούνται στις εισαγωγές δείχνουν ότι οι ειδικοί όροι που προβλέπονται από το δίκαιο της Ένωσης εφαρμόζονται σωστά από τις ιαπωνικές αρχές και ότι επί διάστημα μεγαλύτερο των δύο ετών δεν διαπιστώθηκε καμία περίπτωση μη συμμόρφωσης. Ως εκ τούτου, κρίνεται σκόπιμη η περαιτέρω μείωση της συχνότητας των ελέγχων κατά την εισαγωγή.

               (12)

               Είναι σκόπιμο να προβλεφθεί μια επόμενη επανεξέταση των διατάξεων όταν θα είναι διαθέσιμα τα αποτελέσματα της δειγματοληψίας και ανάλυσης σχετικά με την παρουσία ραδιενέργειας στις ζωοτροφές και στα τρόφιμα της τέταρτης καλλιεργητικής περιόδου μετά το ατύχημα, δηλαδή μέχρι τις 31 Μαρτίου 2015.

               (13)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πεδίο εφαρμογής
   Ο παρών κανονισμός εφαρμόζεται στις ζωοτροφές και στα τρόφιμα, κατά την έννοια του άρθρου 1 παράγραφος 2 του κανονισμού (Ευρατόμ) αριθ. 3954/87 του Συμβουλίου (6) (στο εξής «τα προϊόντα»), καταγωγής ή προέλευσης Ιαπωνίας, με εξαίρεση:

               α)

               τα προϊόντα που αποστάλθηκαν από την Ιαπωνία πριν από τις 28 Μαρτίου 2011·

               β)

               τα προϊόντα που συγκομίστηκαν και/ή μεταποιήθηκαν πριν από τις 11 Μαρτίου 2011·

               γ)

               τα οινοπνευματώδη ποτά που εμπίπτουν στους κωδικούς ΣΟ 2203 έως 2208·

               δ)

               οι αποστολές, για προσωπική χρήση, ζωοτροφών και τροφίμων ζωικής προέλευσης, που καλύπτονται από το άρθρο 2 του κανονισμού (ΕΚ) αριθ. 206/2009 της Επιτροπής (7)·

               ε)

               οι αποστολές, για προσωπική χρήση, ζωοτροφών και τροφίμων πλην όσων είναι ζωικής προέλευσης, που δεν έχουν εμπορικό χαρακτήρα και προορίζονται για ιδιώτες με μοναδικό σκοπό την προσωπική κατανάλωση και χρήση. Σε περίπτωση αμφιβολίας, το βάρος της απόδειξης φέρει ο αποδέκτης της αποστολής.

         Άρθρο 2
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:

               α)

               «μεταβατικά μέτρα που προβλέπονται από την ιαπωνική νομοθεσία» είναι τα μεταβατικά μέτρα που έλαβαν οι ιαπωνικές αρχές στις 24 Φεβρουαρίου 2012 όσον αφορά τα μέγιστα επίπεδα για το άθροισμα του καισίου-134 και του καισίου-137, όπως αναφέρονται στο παράρτημα III·

               β)

               «αποστολή» είναι μια ποσότητα κάθε ζωοτροφής ή τροφίμου που εμπίπτει στο πεδίο εφαρμογής του παρόντος κανονισμού, της ίδιας κατηγορίας ή περιγραφής, που καλύπτεται από το(-α) ίδιο(-α) έγγραφο(-α), αποστέλλεται με το ίδιο μέσο μεταφοράς και κατάγεται από τον (τους) ίδιο(-ους) νομό(-ούς) της Ιαπωνίας, εντός των ορίων που επιτρέπονται από τη δήλωση η οποία αναφέρεται στο άρθρο 5.

         Άρθρο 3
   Εισαγωγή στην Ένωση
   Τα προϊόντα μπορούν να εισάγονται στην Ένωση μόνο αν συμμορφώνονται με τον παρόντα κανονισμό.
   Άρθρο 4
   Μέγιστα επίπεδα καισίου-134 και καισίου-137
   1.   Τα προϊόντα, με εξαίρεση τα προϊόντα που περιλαμβάνονται στο παράρτημα III, συμμορφώνονται με το μέγιστο επίπεδο για το άθροισμα του καισίου-134 και του καισίου-137, όπως ορίζεται στο παράρτημα II.
   2.   Τα προϊόντα που περιλαμβάνονται στο παράρτημα III συμμορφώνονται με το μέγιστο επίπεδο για το ραδιενεργό καίσιο που ορίζεται στο εν λόγω παράρτημα.
   Άρθρο 5
   Δήλωση
   1.   Κάθε αποστολή προϊόντων, με εξαίρεση το τσάι που υπάγεται στους κωδικούς ΣΟ 0902, 2101 20 και 2202 90 10, καταγωγής από νομούς πλην του νομού Φουκουσίμα, συνοδεύεται από έγκυρη δήλωση που συντάσσεται και υπογράφεται σύμφωνα με το άρθρο 6.
   2.   Η δήλωση που αναφέρεται στην παράγραφο 1:

               α)

               βεβαιώνει ότι τα προϊόντα συμμορφώνονται με την ισχύουσα νομοθεσία στην Ιαπωνία και

               β)

               προσδιορίζει κατά πόσο τα προϊόντα εμπίπτουν ή όχι στο πλαίσιο των μεταβατικών μέτρων που προβλέπονται από την ιαπωνική νομοθεσία.

         3.   Η δήλωση που αναφέρεται στην παράγραφο 1 βεβαιώνει, περαιτέρω, ότι:

               α)

               το προϊόν συγκομίστηκε και/ή υπέστη επεξεργασία πριν από την 11η Μαρτίου 2011· ή

               β)

               το προϊόν, εξαιρουμένων των μανιταριών, του κοσιαμπούρα, των βλαστών μπαμπού, των βλαστών Αralia, και της φτέρης που κατάγονται από τους νομούς Ακίτα, Γιαμαγκάτα και Ναγκάνο, και εξαιρουμένων των μανιταριών που κατάγονται από τους νομούς Γιαμανάσι, Σιζουόκα, Νιιγκάτα και Αομόρι, κατάγεται και προέρχεται από νομό πλην των νομών Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τσίμπα και Ιγουάτε· ή

               γ)

               το προϊόν κατάγεται και προέρχεται από τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τσίμπα και Ιγουάτε, αλλά δεν περιλαμβάνεται στο παράρτημα IV του παρόντος κανονισμού· ή

               δ)

               το προϊόν προέρχεται μεν από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τσίμπα, Ιγουάτε, Ακίτα, Γιαμαγκάτα, Ναγκάνο, Γιαμανάσι, Σιζουόκα, Νιιγκάτα και Αομόρι, αλλά δεν κατάγεται από έναν από αυτούς τους νομούς και δεν έχει εκτεθεί σε ραδιενέργεια κατά τη διάρκεια της διαμετακόμισης· ή

               ε)

               όταν το προϊόν είναι μανιτάρια, κοσιαμπούρα, βλαστοί μπαμπού, βλαστοί Αralia και φτέρη καταγωγής από τους νομούς Ακίτα, Γιαμαγκάτα και Ναγκάνο, ή μανιτάρια καταγωγής από τους νομούς Γιαμανάσι, Σιζουόκα, Νιιγκάτα και Αομόρι, ή παράγωγο προϊόν αυτών ή σύνθετη ζωοτροφή ή τρόφιμο που περιέχει αυτά τα προϊόντα σε ποσοστό άνω του 50 %, το προϊόν συνοδεύεται από αναλυτική έκθεση η οποία περιέχει τα αποτελέσματα της δειγματοληψίας και της ανάλυσης· ή

               στ)

               όταν το προϊόν, που αναφέρεται στο παράρτημα IV του παρόντος κανονισμού, κατάγεται από τους νομούς Φουκουσίμα, Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τσίμπα και Ιγουάτε, ή είναι παράγωγο προϊόν αυτών ή σύνθετη ζωοτροφή ή τρόφιμο που περιέχει αυτά τα προϊόντα σε ποσοστό άνω του 50 %, το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης. Ο κατάλογος των προϊόντων του παραρτήματος IV δεν θίγει τις απαιτήσεις του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (8)· ή

               ζ)

               όταν η καταγωγή του προϊόντος ή των συστατικών που είναι παρόντα σε ποσοστό άνω του 50 % είναι άγνωστη, το προϊόν συνοδεύεται από αναλυτική έκθεση που περιέχει τα αποτελέσματα της δειγματοληψίας και της ανάλυσης.

         4.   Τα προϊόντα που αλιεύονται ή συγκομίζονται στα παράκτια ύδατα των νομών που αναφέρονται στο στοιχείο στ) της παραγράφου 3 καλύπτονται από τη δήλωση που αναφέρεται στο εν λόγω στοιχείο, ανεξάρτητα από το πού εκφορτώνονται.
   Άρθρο 6
   Κατάρτιση και υπογραφή της δήλωσης
   1.   Η δήλωση που αναφέρεται στο άρθρο 5 συντάσσεται σύμφωνα με το υπόδειγμα του παραρτήματος I.
   2.   Για τα προϊόντα που αναφέρονται στο άρθρο 5 παράγραφος 3 στοιχεία α) έως δ), η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής ή από εξουσιοδοτημένο εκπρόσωπο του φορέα ο οποίος έχει εξουσιοδοτηθεί από την αρμόδια ιαπωνική αρχή υπό την ευθύνη και την εποπτεία της αρμόδιας ιαπωνικής αρχής.
   3.   Για τα προϊόντα που αναφέρονται στο άρθρο 5 παράγραφος 3 στοιχεία ε) έως ζ), η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής και συνοδεύεται από αναλυτική έκθεση η οποία περιλαμβάνει τα αποτελέσματα της δειγματοληψίας και της ανάλυσης.
   Άρθρο 7
   Ταυτοποίηση
   Κάθε αποστολή των προϊόντων ταυτοποιείται με κωδικό ο οποίος αναγράφεται στη δήλωση που αναφέρεται στο άρθρο 5 παράγραφος 1, στην αναλυτική έκθεση που αναφέρεται στο άρθρο 6 παράγραφος 3, στο υγειονομικό πιστοποιητικό, καθώς και στα εμπορικά έγγραφα που συνοδεύουν την αποστολή.
   Άρθρο 8
   Συνοριακοί σταθμοί ελέγχου και καθορισμένο σημείο εισόδου
   Οι αποστολές των προϊόντων, εξαιρουμένων εκείνων που εμπίπτουν στο πεδίο εφαρμογής της οδηγίας 97/78/ΕΚ του Συμβουλίου (9), που πρέπει να εισάγονται στην Ένωση μέσω συνοριακού σταθμού ελέγχου, εισάγονται στην Ένωση μέσω καθορισμένου σημείου εισόδου κατά την έννοια του άρθρου 3 στοιχείο β) του κανονισμού (ΕΚ) αριθ. 669/2009 της Επιτροπής (10) (στο εξής «το καθορισμένο σημείο εισόδου»).
   Άρθρο 9
   Προηγούμενη κοινοποίηση
   1.   Οι υπεύθυνοι των επιχειρήσεων ζωοτροφών και τροφίμων ή οι αντιπρόσωποί τους κοινοποιούν εκ των προτέρων την άφιξη κάθε αποστολής των προϊόντων, εξαιρουμένου του τσαγιού καταγωγής από νομούς εκτός από τον νομό Φουκουσίμα, τουλάχιστον δύο εργάσιμες ημέρες πριν από την άφιξη της αποστολής, στις αρμόδιες αρχές στον συνοριακό σταθμό ελέγχου ή στο καθορισμένο σημείο εισόδου.
   2.   Για τους σκοπούς της προηγούμενης κοινοποίησης, συμπληρώνουν το μέρος I του κοινού εγγράφου εισόδου (ΚΕΕ), το οποίο αναφέρεται στο στοιχείο α) του άρθρου 3 του κανονισμού (ΕΚ) αριθ. 669/2009, και διαβιβάζουν το έγγραφο αυτό στην αρμόδια αρχή στο καθορισμένο σημείο εισόδου ή στον συνοριακό σταθμό ελέγχου, τουλάχιστον δύο εργάσιμες ημέρες πριν από την άφιξη της αποστολής.
   Για τη συμπλήρωση του ΚΕΕ κατ’ εφαρμογή του παρόντος κανονισμού, οι υπεύθυνοι επιχειρήσεων τροφίμων λαμβάνουν υπόψη τις οδηγίες για το ΚΕΕ που ορίζονται στο παράρτημα II του κανονισμού (ΕΚ) αριθ. 669/2009.
   Άρθρο 10
   Επίσημοι έλεγχοι
   1.   Οι αρμόδιες αρχές του συνοριακού σταθμού ελέγχου ή του καθορισμένου σημείου εισόδου διενεργούν:

               α)

               ελέγχους εγγράφων σε όλες τις αποστολές των προϊόντων για τα οποία απαιτείται να συνοδεύονται από τη δήλωση που αναφέρεται στο άρθρο 5·

               β)

               τυχαίους ελέγχους ταυτότητας και τυχαίους φυσικούς ελέγχους, συμπεριλαμβανομένης της εργαστηριακής ανάλυσης σχετικά με την παρουσία καισίου-134 και καισίου-137. Το αποτέλεσμα της ανάλυσης πρέπει να είναι διαθέσιμο εντός πέντε το πολύ εργάσιμων ημερών.

         2.   Σε περίπτωση που το αποτέλεσμα της εργαστηριακής ανάλυσης αποδεικνύει ότι οι εγγυήσεις που παρέχονται στη δήλωση είναι ανακριβείς, η δήλωση δεν θεωρείται έγκυρη και το φορτίο ζωοτροφών και τροφίμων δεν συμμορφώνεται με τον παρόντα κανονισμό.
   Άρθρο 11
   Δαπάνες
   Όλες οι δαπάνες που προκύπτουν από τους επίσημους ελέγχους που αναφέρονται στο άρθρο 10 και από κάθε μέτρο που λαμβάνεται λόγω μη συμμόρφωσης βαρύνουν τους υπευθύνους των επιχειρήσεων ζωοτροφών και τροφίμων.
   Άρθρο 12
   Θέση σε ελεύθερη κυκλοφορία
   Η θέση των αποστολών σε ελεύθερη κυκλοφορία υπόκειται στην προσκόμιση (σε φυσική ή ηλεκτρονική μορφή) στις τελωνειακές αρχές, από τον υπεύθυνο επιχείρησης ζωοτροφών ή τροφίμων ή τον αντιπρόσωπό του, ενός ΚΕΕ που έχει συμπληρωθεί δεόντως από την αρμόδια αρχή μετά τη διεξαγωγή όλων των επίσημων ελέγχων. Οι τελωνειακές αρχές επιτρέπουν τη θέση της αποστολής σε ελεύθερη κυκλοφορία μόνο αν αναφέρεται ευνοϊκή απόφαση της αρμόδιας αρχής στο πλαίσιο ΙΙ.14 και υπάρχει υπογραφή στο πλαίσιο ΙΙ.21 του ΚΕΕ.
   Άρθρο 13
   Μη συμμορφούμενα προϊόντα
   Τα προϊόντα που δεν είναι σύμφωνα με τον παρόντα κανονισμό δεν διατίθενται στην αγορά. Τα εν λόγω προϊόντα απορρίπτονται με ασφάλεια ή επιστρέφονται στην Ιαπωνία.
   Άρθρο 14
   Εκθέσεις
   Τα κράτη μέλη ενημερώνουν την Επιτροπή σε τριμηνιαία βάση για όλα τα αναλυτικά αποτελέσματα που διαθέτουν, μέσω του συστήματος ταχείας ειδοποίησης για τα τρόφιμα και τις ζωοτροφές (RASFF). Η έκθεση αυτή υποβάλλεται κατά τον μήνα που ακολουθεί κάθε τρίμηνο.
   Άρθρο 15
   Επανεξέταση
   Ο παρών κανονισμός θα επανεξεταστεί πριν από τις 31 Μαρτίου 2015.
   Άρθρο 16
   Μεταβατική διάταξη
   Κατά παρέκκλιση από το άρθρο 3, τα προϊόντα μπορούν να εισάγονται στην Ένωση υπό τους ακόλουθους όρους:

               α)

               είναι σύμφωνα με τον εκτελεστικό κανονισμό (ΕΕ) αριθ. 996/2012 και

               β)

               απεστάλησαν από την Ιαπωνία πριν από την έναρξη ισχύος του παρόντος κανονισμού ή απεστάλησαν από την Ιαπωνία μετά την έναρξη ισχύος του παρόντος κανονισμού αλλά πριν από την 1η Μαΐου 2014 και συνοδεύονται από δήλωση σύμφωνα με τον εκτελεστικό κανονισμό (ΕΕ) αριθ. 996/2012, η οποία εκδόθηκε πριν από την 1η Απριλίου 2014.

         Άρθρο 17
   Έναρξη ισχύος και ημερομηνία εφαρμογής
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Απριλίου 2014.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαρτίου 2014.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 31 της 1.2.2002, σ. 1.

      (2)  Εκτελεστικός κανονισμός (ΕΕ) αριθ. 297/2011 της Επιτροπής, της 25ης Μαρτίου 2011, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα (ΕΕ L 80 της 26.3.2011, σ. 5).

      (3)  Εκτελεστικός κανονισμός (ΕΕ) αριθ. 961/2011 της Επιτροπής, της 27ης Σεπτεμβρίου 2011, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Fukushima και για την κατάργηση του κανονισμού (ΕΕ) αριθ. 297/2011 (ΕΕ L 252 της 28.9.2011, σ. 10).

      (4)  Εκτελεστικός κανονισμός (ΕΕ) αριθ. 284/2012 της Επιτροπής, της 29ης Μαρτίου 2012, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 961/2011 (ΕΕ L 92 της 30.3.2012, σ. 16).

      (5)  Εκτελεστικός κανονισμός (ΕΕ) αριθ. 996/2012 της Επιτροπής, της 26ης Οκτωβρίου 2012, για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Φουκουσίμα και για την κατάργηση του εκτελεστικού κανονισμού (ΕΕ) αριθ. 284/2012 (ΕΕ L 299 της 27.10.2012, σ. 31).

      (6)  Κανονισμός (Ευρατόμ) αριθ. 3954/87 του Συμβουλίου, της 22ας Δεκεμβρίου 1987, για τον καθορισμό των μεγίστων επιτρεπτών επιπέδων ραδιενέργειας στα τρόφιμα και τις ζωοτροφές λόγω πυρηνικού ατυχήματος ή σε περίπτωση εκτάκτου κινδύνου από ακτινοβολίες (ΕΕ L 371 της 30.12.1987, σ. 11).

      (7)  Κανονισμός (ΕΚ) αριθ. 206/2009 της Επιτροπής, της 5ης Μαρτίου 2009, σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση και για την τροποποίηση του κανονισμού (ΕΚ) αριθ. 136/2004 (ΕΕ L 77 της 24.3.2009, σ. 1).

      (8)  Κανονισμός (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (ΕΕ L 43 της 14.2.1997, σ. 1).

      (9)  Οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (ΕΕ L 24 της 30.1.1998, σ. 9).

      (10)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).

      ΠΑΡΑΡΤΗΜΑ I

         Δήλωση για την εισαγωγή στην Ευρωπαϊκή Ένωση

      ΠΑΡΑΡΤΗΜΑ II

         Μέγιστα επίπεδα για τα τρόφιμα
          (1)
         (Bq/kg), όπως προβλέπονται στην ιαπωνική νομοθεσία

                  Τροφές για βρέφη και μικρά παιδιά

                  Γάλα και ποτά με βάση το γάλα

                  Άλλα τρόφιμα, εκτός από – μεταλλικό νερό και παρόμοια ποτά — τσάι παρασκευασμένο από φύλλα που δεν έχουν υποστεί ζύμωση

                  Μεταλλικό νερό και παρόμοια ποτά, και τσάι παρασκευασμένο από φύλλα που δεν έχουν υποστεί ζύμωση

                  Άθροισμα καισίου-134 και καισίου-137

                  50 (2)

                  50 (2)

                  100 (2)

                  10 (2)

         Μέγιστα επίπεδα για τις ζωοτροφές
          (3)
         (Bq/kg), όπως προβλέπονται στην ιαπωνική νομοθεσία

                  Ζωοτροφές για βοοειδή και άλογα

                  Ζωοτροφές για χοίρους

                  Ζωοτροφές για πουλερικά

                  Ζωοτροφές για ψάρια (4)

                  Άθροισμα καισίου-134 και καισίου-137

                  100 (5)

                  80 (5)

                  160 (5)

                  40 (5)

         (1)  Για τα αποξηραμένα προϊόντα τα οποία προορίζονται για κατανάλωση σε ανασυσταθείσα κατάσταση, το μέγιστο επίπεδο εφαρμόζεται για το ανασυσταθέν προϊόν που είναι έτοιμο για κατανάλωση.
      Για τα αποξηραμένα μανιτάρια εφαρμόζεται συντελεστής ανασύστασης 5.
      Για το τσάι, το μέγιστο επίπεδο εφαρμόζεται στο αφέψημα που παρασκευάζεται από φύλλα τσαγιού. Ο συντελεστής επεξεργασίας για το αποξηραμένο τσάι είναι 50 και, ως εκ τούτου, το μέγιστο επίπεδο 500 Bq/kg στα αποξηραμένα φύλλα τσαγιού εξασφαλίζει ότι το επίπεδο στο τσάι που παράγεται δεν υπερβαίνει το μέγιστο όριο των 10 Bq/kg.

         (2)  Προκειμένου να εξασφαλίζεται η συνέπεια με τα μέγιστα επίπεδα που ισχύουν επί του παρόντος στην Ιαπωνία, αυτές οι τιμές αντικαθιστούν προσωρινά τις τιμές που καθορίζονται στον κανονισμό (Ευρατόμ) αριθ. 3954/87 του Συμβουλίου.

         (3)  Το μέγιστο επίπεδο αφορά ζωοτροφή με περιεκτικότητα σε υγρασία 12%.

         (4)  Με εξαίρεση τις ζωοτροφές για διακοσμητικά ψάρια ενυδρείου.

         (5)  Για να εξασφαλίζεται η συνέπεια με τα μέγιστα επίπεδα που ισχύουν επί του παρόντος στην Ιαπωνία, αυτές οι τιμές αντικαθιστούν προσωρινά τις τιμές που καθορίζονται στον κανονισμό (Ευρατόμ) αριθ. 770/90 της Επιτροπής, της 29ης Μαρτίου 1990, περί του καθορισμού των μέγιστων επιτρεπτών επιπέδων ραδιενέργειας στις ζωοτροφές λόγω πυρηνικού ατυχήματος ή σε περίπτωση έκτακτου κινδύνου από ακτινοβολίες (ΕΕ L 83 της 30.3.1990, σ. 78).

      ΠΑΡΑΡΤΗΜΑ III

         Μεταβατικά μέτρα που προβλέπονται στην ιαπωνική νομοθεσία, τα οποία εφαρμόζονται στον παρόντα κανονισμό

                  α)

                  Το γάλα και τα γαλακτοκομικά προϊόντα, το μεταλλικό νερό και τα παρόμοια ποτά τα οποία έχουν παρασκευαστεί και/ή μεταποιηθεί πριν από τις 31 Μαρτίου 2012 δεν πρέπει να περιέχουν ποσότητα ραδιενεργού καισίου άνω των 200 Bq/kg.
                  Άλλα τρόφιμα τα οποία έχουν παρασκευαστεί και/ή μεταποιηθεί πριν από τις 31 Μαρτίου 2012 δεν πρέπει να περιέχουν ποσότητα ραδιενεργού καισίου άνω των 500 Bq/kg, εκτός από:

                              —

                              τα προϊόντα που παράγονται από ρύζι,

                              —

                              τα κουκιά σόγιας και τα προϊόντα που παράγονται από κουκιά σόγιας.

                  β)

                  Τα προϊόντα που παράγονται από ρύζι, τα οποία έχουν παρασκευαστεί και/ή μεταποιηθεί πριν από τις 30 Σεπτεμβρίου 2012 δεν πρέπει να περιέχουν ποσότητα ραδιενεργού καισίου άνω των 500 Bq/kg.

                  γ)

                  Τα κουκιά σόγιας που συγκομίστηκαν και διατέθηκαν στην αγορά πριν από τις 31 Δεκεμβρίου 2012 δεν πρέπει να περιέχουν ποσότητα ραδιενεργού καισίου άνω των 500 Bq/kg.

                  δ)

                  Τα προϊόντα που παράγονται από κουκιά σόγιας, τα οποία έχουν παρασκευαστεί και/ή μεταποιηθεί πριν από τις 31 Δεκεμβρίου 2012 δεν πρέπει να περιέχουν ποσότητα ραδιενεργού καισίου άνω των 500 Bq/kg.

      ΠΑΡΑΡΤΗΜΑ IV

         Ζωοτροφές και τρόφιμα για τα οποία απαιτείται δειγματοληψία και ανάλυση για την παρουσία καισίου 134 και καισίου-137 πριν από την εξαγωγή στην Ένωση

                  α)

                  προϊόντα που κατάγονται από τον νομό Φουκουσίμα:

                              —

                              όλα τα προϊόντα, λαμβανομένων υπόψη των εξαιρέσεων που προβλέπονται στο άρθρο 1 του παρόντος κανονισμού·

                  β)

                  προϊόντα που κατάγονται από τους νομούς Ακίτα, Γιαμαγκάτα και Ναγκάνο:

                              —

                              μανιτάρια και τα παράγωγα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 και 2005 99 80,

                              —

                              βλαστοί του Aralia sp. και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              βλαστοί μπαμπού (Ρhyllostacys pubescens) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90, 0712 90, 2004 90 και 2005 91,

                              —

                              φτέρες (Pteridium aquilinum) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              κοσιαμπούρα (βλαστοί του Εleuterococcus sciadophylloides) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90·

                  γ)

                  προϊόντα που κατάγονται από τους νομούς Γιαμανάσι, Σιζουόκα, Νιιγκάτα ή Αομόρι:

                              —

                              μανιτάρια και τα παράγωγα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 και 2005 99 80·

                  δ)

                  προϊόντα που κατάγονται από τους νομούς Γκούνμα, Ιμπαράκι, Τοτσίγκι, Μιγιάγκι, Σαϊτάμα, Τσίμπα ή Ιγουάτε:

                              —

                              μανιτάρια και τα παράγωγα προϊόντα τους που υπάγονται στους κωδικούς ΣΟ 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 και 2005 99 80,

                              —

                              ψάρια και προϊόντα αλιείας που υπάγονται στους κωδικούς ΣΟ 0302, 0303, 0304, 0305, 0306, 0307, 0308, 1504 10, 1504 20, 1604 και 1605 με εξαίρεση τα χτένια που υπάγονται στους κωδικούς ΣΟ 0307 21, 0307 29 και 1605 52 00,

                              —

                              ρύζι και τα παράγωγα προϊόντα του που υπάγονται στους κωδικούς ΣΟ 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 και 1905 90,

                              —

                              κουκιά σόγιας και τα παράγωγα προϊόντα τους που υπάγονται στους κωδικούς ΣΟ 1201 90, 1208 10, 1507,

                              —

                              βλαστοί του Aralia sp. και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              βλαστοί μπαμπού (Ρhyllostacys pubescens) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90, 0712 90, 2004 90 και 2005 91,

                              —

                              φτέρες (Pteridium aquilinum) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              ιαπωνικές βασιλικές φτέρες (Οsmunda japonica) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              κοσιαμπούρα (βλαστοί του Εleuterococcus sciadophylloides) και τα παράγωγα προϊόντα τους που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              φτέρη η στρουθοκάμηλος (Μatteuccia struthioptheris) και τα παράγωγα προϊόντα της που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              ουγουαμπαμίσου (Elatostoma umbellatum var. majus) και τα παράγωγα προϊόντα του που υπάγονται στους κωδικούς ΣΟ 0709 99, 0710 80, 0711 90 και 0712 90,

                              —

                              φαγόπυρο και τα παράγωγα προϊόντα του που υπάγονται στους κωδικούς ΣΟ 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 και 1905 90·

                  ε)

                  σύνθετα προϊόντα που περιέχουν, σε ποσοστό άνω του 50 %, προϊόντα που αναφέρονται στα στοιχεία α) έως δ) του παρόντος παραρτήματος.


title: Εκτελεστικός κανονισμός (ΕΕ) αριθ. 928/2011 της Επιτροπής, της 16ης Σεπτεμβρίου 2011 , σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2011 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών

text:
               17.9.2011

               EL

               Επίσημη Εφημερίδα της Ευρωπαϊκής Ένωσης

               L 241/24

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 928/2011 ΤΗΣ ΕΠΙΤΡΟΠΉΣ
   της 16ης Σεπτεμβρίου 2011
   σχετικά με την έκδοση πιστοποιητικών εισαγωγής για τις αιτήσεις που υποβλήθηκαν κατά το πρώτο επταήμερο του Σεπτεμβρίου 2011 στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 533/2007 για το κρέας πουλερικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 533/2007 της Επιτροπής, της 14ης Μαΐου 2007, για το άνοιγμα και τον τρόπο διαχείρισης των δασμολογικών ποσοστώσεων στον τομέα του κρέατος πουλερικών (3), και ιδίως το άρθρο 5 παράγραφος 6,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 533/2007 ανοίχτηκαν δασμολογικές ποσοστώσεις για την εισαγωγή προϊόντων του τομέα κρέατος πουλερικών.

               (2)

               Οι αιτήσεις πιστοποιητικών εισαγωγής που υποβλήθηκαν κατά το πρώτο επταήμερο του Σεπτεμβρίου 2011 για την υποπερίοδο από την 1η Οκτωβρίου έως τις 31 Δεκεμβρίου 2011 αφορούν, για ορισμένες ποσοστώσεις, ποσότητες μεγαλύτερες από τις διαθέσιμες. Ως εκ τούτου, κρίνεται σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό συντελεστή κατανομής που πρέπει να εφαρμόζεται στις αιτούμενες ποσότητες,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις πιστοποιητικών εισαγωγής που υποβλήθηκαν βάσει του κανονισμού (ΕΚ) αριθ. 533/2007 για την υποπερίοδο από την 1η Οκτωβρίου έως τις 31 Δεκεμβρίου 2011 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 17 Σεπτεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Σεπτεμβρίου 2011.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 125 της 15.5.2007, σ. 9.

      ΠΑΡΑΡΤΗΜΑ

                  Αριθμός ομάδας

                  Αύξων αριθμός

                  Συντελεστής κατανομής για τις αιτήσεις πιστοποιητικών εισαγωγής που υποβλήθηκαν για την υποπερίοδο από 1.10.2011-31.12.2011
                  (%)

                  P1

                  09.4067

                  2,4176

                  P3

                  09.4069

                  0,464906